คุมเข้มบริษัทประกัน
สำนักงานคณะกรรมการกำกับและส่งเสริมการประกอบธุรกิจประกันภัย (คปภ.) ถือได้ว่าเป็นหน่วยงานที่สำคัญในการดูแลธุรกิจประกันภัยให้มีความเข้มแข็ง จะได้ไม่ถูกคำสั่งให้ปิดบริษัทและสร้างความเดือดร้อนให้กับผู้เอาประกันเหมือนกับอดีตที่ผ่านมา
14 ก.พ. 2558

สำนักงานคณะกรรมการกำกับและส่งเสริมการประกอบธุรกิจประกันภัย (คปภ.) ถือได้ว่าเป็นหน่วยงานที่สำคัญในการดูแลธุรกิจประกันภัยให้มีความเข้มแข็ง จะได้ไม่ถูกคำสั่งให้ปิดบริษัทและสร้างความเดือดร้อนให้กับผู้เอาประกันเหมือนกับอดีตที่ผ่านมา
นายประเวช องอาจสิทธิกุล เลขาธิการ คปภ. กล่าวว่า ที่ประชุมคณะกรรมการเปรียบเทียบตาม พ.ร.บ.ประกันวินาศภัย และ พ.ร.บ.ประกันชีวิต ยืนยันที่จะใช้มาตรการที่เข้มงวดในการกำกับดูแลธุรกิจประกันภัยต่อไป 
โดยเฉพาะการกระทำที่ฝ่าฝืนกฎหมายที่มีผลกระทบต่อฐานะการเงิน จัดสรรเงินสำรองไม่ครบถ้วน จัดสรรสินทรัพย์หนุนหลังไม่เพียงพอ ฝ่าฝืนไม่ส่งงบการเงิน รับประกันภัยรายใหม่ระหว่างที่นายทะเบียนมีคำสั่งห้ามขยายธุรกิจ ฝ่าฝืนคำสั่งหยุดรับประกันภัยเป็นการชั่วคราว
“การเปรียบเทียบปรับดังกล่าวเพื่อให้บริษัทประกันภัยใช้ความระมัดระวังในการประกอบธุรกิจให้เป็นไปตามกฎหมาย อันจะส่งผลดีต่ออุตสาหกรรมประกันภัยโดยรวมต่อไป” เลขาธิการ คปภ.กล่าว